‘আমার দেখা’ মানে তার মধ্যে অবধারিতভাবে রজার ফেডেরারও পড়ছেন। যাঁর সঙ্গে নাদালের দ্বৈরথ টেনিস ইতিহাসের সর্বকালের সেরা আকর্ষণের মধ্যে ঢুকে পড়েছে। ফেডেরারের চেয়েও জকোভিচ এগিয়ে, এমন মন্তব্য সরাসরি রজারের নাম নিয়ে করেননি নাদাল। কিন্তু মনে করা হচ্ছে, নাম না করে তিনি বুঝিয়েই দিয়েছেন, আধুনিককালের সেরা খেলোয়াড় কে, এই তর্কে তাঁর ভোট জোকারের দিকেই। টেনিস দুনিয়ায় এই মন্তব্য ঝড় তুলেছে কারণ নাদালের বক্তব্য অনুযায়ী, সেরা সময়ের ফেডেরারের চেয়েও এগিয়ে রাখছেন জকোভিচকে।   
কাতার ওপেনের ফাইনালে জকোভিচের কাছেই শনিবার রাতে ৬-১, ৬-২ ফলে চূর্ণ হন নাদাল। তারপরেই তিনি ওই মন্তব্য করেন। সঙ্গে যোগ করেছেন, ‘‘এত পরিপূর্ণ টেনিস খেলোয়াড়ও আমি দেখিনি। পারফেক্ট বলছি মানে ওর সব কিছুই অসাধারণ। না হলে তো আর নিখুঁত বলা যায় না।’’ 
নাদালের মন্তব্য নিয়ে জকোভিচের প্রতিক্রিয়া চাওয়া হলে তিনিও বলে যান, ‘‘সময়-সময় আমারও মনে হচ্ছে যে, প্রায় নিখুঁত টেনিস খেলছি আমি।’’
কাতার ওপেনে চ্যাম্পিয়ন নোভাক, রানার্স রাফা।-রয়টার্স